Daugavpils pilsētas domes iepirkumu komisija

**“Būvprojekta izstrāde un autoruzraudzība būvobjektam: „Stāvlaukuma būvniecība zemes gabalā ar kadastra apzīmējumu 05000111001, Odu un Vaļņu ielu rajonā, Daugavpilī” (SAM 3.3.1.)”**

identifikācijas numurs DPD 2017/19

*Informācija par iepirkumā* ***DPD 2017/19***

*24.03.2017. izraudzīto pretendentu*

Iepirkumam “Būvprojekta izstrāde un autoruzraudzība būvprojektam : “Stāvlaukuma būvniecība zemes gabalā ar kadastra apzīmējumu 05000111001, Odu un Vaļņu ielu rajonā, Daugavpilī” (SAM 3.3.1)”, identifikācijas numurs DPD 2017/19 piedāvājumu iesniedza 2 pretendenti:

|  |  |  |
| --- | --- | --- |
| **Nr.p.k.** | **Pretendenta nosaukums, reģ.nr., adrese** | **Piedāvājuma iesniegšanas datums un laiks** |
| 1. | SIA “SKA projekts”, reģ.Nr. 45403018537, Pils rajons 215-31, Jēkabpils, LV- 5202 | 06.03.2017.,  plkst. 16:02 |
| 2. | SIA ”INRI”, reģ.Nr. 41503010158, Saules iela 69-03, Daugavpils, LV- 5401 | 07.03.2017.,  plkst. 08:05 |

Pretendentu piedāvātās cenas:

|  |  |  |
| --- | --- | --- |
| **Nr.p.k.** | **Pretendenta nosaukums** | **Piedāvātā līgumcena EUR bez PVN** |
| 1. | SIA “SKA projekts” | 19 674.53 |
| 2. | SIA ”INRI” | 15 276.36 |

Iepirkums DPD 2017/19 tika izsludināts **2017.gada 24.februārī** (paziņojums par plānoto līgumu publicēts Iepirkumu uzraudzības biroja mājaslapā ir publicēts 2017.gada 24.februārī).

Saskaņā ar jaunā Publisko iepirkumu likuma (kas stājās spēkā 2017. gada 1. martā), pārejas noteikumu 2. punktu, ja iepirkums vai iepirkuma procedūra ir izsludināta vai lēmums par iepirkuma vai iepirkuma procedūras uzsākšanu, ja iepirkums vai iepirkuma procedūra nav jāizsludina, ir pieņemts pirms šā likuma spēkā stāšanās dienas, tad iepirkums vai iepirkuma procedūra pabeidzama, tai skaitā apstrīdama vai pārsūdzama, saskaņā ar tā likuma noteikumiem, kas bija spēkā attiecīgā iepirkuma vai iepirkuma procedūras izsludināšanas vai lēmuma par tās uzsākšanu pieņemšanas dienā, izņemot noteikumus, kas iekļauti šā likuma [28. panta](https://likumi.lv/ta/id/287760-publisko-iepirkumu-likums#p28) otrajā daļā, [29. pantā](https://likumi.lv/ta/id/287760-publisko-iepirkumu-likums#p29), [30. panta](https://likumi.lv/ta/id/287760-publisko-iepirkumu-likums#p30) pirmajā daļā un [31. panta](https://likumi.lv/ta/id/287760-publisko-iepirkumu-likums#p31) otrajā daļā.

Atbilstoši Publisko iepirkumu likuma **8.2 panta 5.daļai, Pasūtītājs izslēdz pretendentu no dalības iepirkumā jebkurā no šādiem gadījumiem:**

1) pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

2) ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad iepirkuma komisija pieņēmusi lēmumu par iepirkuma uzsākšanu, ja attiecībā uz iepirkumu nav jāpublicē paziņojums par plānoto līgumu, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro;

3) uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi šīs daļas [1.](https://likumi.lv/doc.php?id=133536#p1) un [2.punktā](https://likumi.lv/doc.php?id=133536#p2) minētie nosacījumi.

Atbilstoši Publisko iepirkumu likuma 8.2 panta 7.daļai, lai pārbaudītu, vai pretendents nav izslēdzams no dalības iepirkumā šā panta piektās daļas 1., 2. vai 3.punktā minēto apstākļu dēļ, pasūtītājs:

1) attiecībā uz Latvijā reģistrētu vai pastāvīgi dzīvojošu pretendentu un šā panta piektās daļas 3.punktā minēto personu, **izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:**

a) par šā panta piektās daļas 1.punktā minētajiem faktiem — no Uzņēmumu reģistra,

b) par šā panta piektās daļas 2.punktā minēto faktu — no Valsts ieņēmumu dienesta. Pasūtītājs attiecīgo informāciju no Valsts ieņēmumu dienesta ir tiesīgs saņemt, neprasot pretendenta un šā panta piektās daļas 3.punktā minētās personas piekrišanu;

2) attiecībā uz ārvalstī reģistrētu vai pastāvīgi dzīvojošu pretendentu un šā panta piektās daļas 3.punktā minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un šā panta piektās daļas 3.punktā minēto personu neattiecas šā panta piektajā daļā noteiktie gadījumi. Termiņu izziņas iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.

Atbilstoši Publisko iepirkumu likuma 8.2 panta 8.daļai, atkarībā no atbilstoši šā panta septītās daļas 1.punkta "b" apakšpunktam veiktās pārbaudes rezultātiem pasūtītājs:

1) neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un šā panta piektās daļas 3.punktā minētajai personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro;

2) informē pretendentu par to, ka saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka tam vai šā panta piektās daļas 3.punktā minētajai personai dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad iepirkuma komisija pieņēmusi lēmumu par iepirkuma uzsākšanu, ja attiecībā uz iepirkumu nav jāpublicē paziņojums par plānoto līgumu, vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro, un nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai. Pretendents, lai apliecinātu, ka tam un šā panta piektās daļas 3.punktā minētajai personai nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 euro. Ja noteiktajā termiņā minētais apliecinājums nav iesniegts, pasūtītājs pretendentu izslēdz no dalības iepirkumā.

2017.gada 9.martā SIA “INRI” tika nosūtīta vēstule Nr.4.-1/158 ar lūgumu **pēc iespējas ātrāk, bet ne vēlāk kā 10 dienas** pēc informācijas nosūtīšanas dienas iesniegt Daugavpils pilsētas domes iepirkumu komisijai attiecīgās apliecinātās izdrukas, par to, vai:

1. pretendentam (**SIA “INRI”**) uz 2017.gada 24.februārī nav bijis nodokļu parāds, kas kopsummā pārsniedz 150 euro;
2. pretendenta norādītai personai, uz kuras iespējām pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām (**SIA “EKO-PĒTNIEKS”**) uz 2017.gada 24.februārī nav bijis nodokļu parāds, kas kopsummā pārsniedz 150 euro.

2017.gada 15.martā iepirkumu komisijā tika saņemta SIA “INRI” atbildes vēstule, kurā parāda esamības fakts uz 2017.gada 24.februāri nav atspēkots. Vienlaicīgi, SIA “INRI” uzskata, ka parāds ir izveidojies SIA “INRI” struktūrvienības dēļ, kuras darbības nav saistīta ar būvniecības, būvuzraudzības vai būvprojektēšanas pakalpojumu sniegšanu. Papildus tam, SIA “INRI” uzskata, ka dotajā situācijā var pierādīt pretendenta uzticamību pamatojoties uz Direktīvas 2014/24/ES 57.panta 6.p. Papildus tam, tika iesniegti 2017.gada 16.marta maksājuma uzdevumi par konkrētu summu samaksu.

Apakšuzņēmēja SIA “EKO-PĒTNIEKS” nodokļu parāds atbildes vēstulē nav komentēts. Dokumenti, kas apliecinātu apakšuzņēmēja parāda neesamību netika iesniegti.

Publisko iepirkumu likums attiecība uz nodokļu parādu neesamības pārbaudi neizdala pretendenta iekšējās struktūrvienības kā atsevišķu pārbaudes objektu un sistēmā [www.eis.gov.lv](http://www.eis.gov.lv) pretendents ir pārbaudāms ievadot pretendenta reģistrācijas numuru (konkrētajā gadījumā SIA “INRI” reģistrācijas numuru 41503010158).

Jautājumā par Direktīvas 2014/24/ES piemērošanu, jāņem vērā, ka Iepirkumu uzraudzības birojs skaidrojumos ir norādījusi, ka iepirkumos zem Eiropas Savienības noteiktajām līgumcenu robežvērtībām (šajā konkrētajā gadījuma – pakalpojumi – zem 135000 EUR bez PVN) pasūtītājs ņem vērā Publisko iepirkumu likuma 39.1 pantā un 8.2 pantā noteikto izslēgšanas noteikumu pārbaudes kārtību, tai skaitā regulējumu par nodokļu parādu pārbaudi.

Ņemot vērā to, ka SIA “INRI” pasūtītāja noteiktajā termiņā nav iesniegusi pieprasīto apliecinājumu (SIA “INRI” nodokļu parāds un personas, uz kuras iespējām pretendents balstās - SIA “EKO-PĒTNIEKS”) pasūtītājs izslēdz pretendentu SIA “INRI” no dalības iepirkumā.

Publisko iepirkumu likumā paredzētās izziņas ir iegūtas attiecībā uz otro pretendentu iepirkumā DPD 2017/19 – SIA “SKA projekts”, tajā skaitā, ir iegūtas E-izziņas par nodokļu nomaksas statusu dienā, kad paziņojums par plānoto līgumu publicēts Iepirkumu uzraudzības biroja mājaslapā. Pretendenta SIA “SKA projekts” izslēgšanas nosacījumi uz 2017.gada 24.februāri nav konstatēti.

**Komisija nolēma:**

1. Pamatojoties uz Publisko iepirkumu likuma, kas bija spēkā iepirkuma izsludināšanas brīdī, 8.2 panta 8.daļas 2.punktu, izslēgt pretendentu SIA “INRI” no dalības iepirkumā.
2. Nodot tālākai vērtēšanai SIA “SKA PROJEKTS” iesniegto piedāvājumu.

Pārbaudot pretendenta iesniegto piedāvājumu, iepirkumu komisija ir pieņēmusi šādu lēmumu:

**Lēmums**

Atbilstoši iepirkuma “Būvprojekta izstrāde un autoruzraudzība būvobjektam: „Stāvlaukuma būvniecība zemes gabalā ar kadastra apzīmējumu 05000111001, Odu un Vaļņu ielu rajonā, Daugavpilī” (SAM 3.3.1.)”, identifikācijas numurs DPD 2017/19, nolikuma 4.1.punktam, piedāvājumu izvēles kritērijs ir viszemākā cena.

|  |  |
| --- | --- |
| **Pretendenta nosaukums** | **Piedāvātā cena EUR bez PVN** |
| SIA “SKA PROJEKTS” | 19674,53 |

Publisko iepirkumu likuma, kas bija spēkā iepirkuma izsludināšanas brīdī, 8.2 panta 7.daļā minētās izziņas ir iegūtas (pielikumā), tajā skaitā, ir iegūtas E-izziņas par nodokļu nomaksas statusu dienā, kad paziņojums par plānoto līgumu publicēts Iepirkumu uzraudzības biroja mājaslapā, un dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta; ir iegūtas E-izziņas par likvidācijas, maksātnespējas un saimnieciskās darbības apturēšanas procesiem, **un netika konstatēti** normatīvajā aktā paredzētie **izslēgšanas nosacījumi**.

Ņemot vēra minēto, **Komisija nolēma:**

* + - 1. Piešķirt tiesības slēgt iepirkuma līgumu **SIA “SKA PROJEKTS”** (reģ.Nr.45403018537, juridiskā adrese: Pils rajons 215-31, Jēkabpils, LV-5202) par piedāvāto cenu **EUR** 19674,53 (deviņpadsmit tūkstoši seši simti septiņdesmit četri euro un piecdesmit trīs centi) **bez PVN** iepirkuma“Būvprojekta izstrāde un autoruzraudzība būvobjektam: „Stāvlaukuma būvniecība zemes gabalā ar kadastra apzīmējumu 05000111001, Odu un Vaļņu ielu rajonā, Daugavpilī” (SAM 3.3.1.)”, identifikācijas numurs DPD 2017/19.
      2. Publisko iepirkumu likuma noteiktajā kārtībā paziņot pieņemto lēmumu pretendentam.
      3. Publisko iepirkumu likuma noteiktajā kārtībā, pēc līguma noslēgšanas, publicēt informatīvu paziņojumu par noslēgto līgumu Iepirkumu uzraudzības biroja mājas lapā internetā.
      4. Publisko iepirkumu likuma noteiktajā kārtībā publicēt attiecīgu informāciju Domes mājas lapā [www.daugavpils.lv](http://www.daugavpils.lv).

Iepirkumu komisija